CELEX: 22019D2159
Language: da
Date: 2019-12-04 00:00:00
Title: Associeringsrådet EU-Marokkos henstilling nr. 1/2019 af 4. december 2019 om godkendelse af forlængelsen med to år af handlingsplanen EU-Marokko om gennemførelse af den fremskredne status (2013-2017) [2019/2159]

17.12.2019   
               
               
                  DA
               
               
                  Den Europæiske Unions Tidende
               
               
                  L 327/108
               
            
         ASSOCIERINGSRÅDET EU-MAROKKOS HENSTILLING nr. 1/2019
         af 4. december 2019
         om godkendelse af forlængelsen med to år af handlingsplanen EU-Marokko om gennemførelse af den fremskredne status (2013-2017) [2019/2159]
         ASSOCIERINGSRÅDET EU-MAROKKO HAR —
         under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (1), og
         ud fra følgende betragtninger:
         
                     (1)
                  
                  
                     Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (»aftalen«) trådte i kraft den 1. marts 2000.
                  
               
                     (2)
                  
                  
                     Associeringsrådet kan i henhold til aftalens artikel 80 fremsætte passende henstillinger med henblik på at virkeliggøre aftalens mål.
                  
               
                     (3)
                  
                  
                     I henhold til aftalens artikel 90 træffer parterne alle fornødne almindelige eller særlige foranstaltninger til at opfylde deres forpligtelser i henhold til aftalen, og de drager omsorg for, at aftalens målsætninger virkeliggøres.
                  
               
                     (4)
                  
                  
                     I henhold til associeringsrådets forretningsordens artikel 10 i kan der mellem møderne fremsættes henstillinger ved skriftlig procedure.
                  
               
                     (5)
                  
                  
                     Handlingsplanen om gennemførelse af den fremskredne status (2013-2017) blev forlænget med et år i 2018. Forlængelsen af handlingsplanen med endnu to år udgør grundlaget for forbindelserne mellem EU og Marokko for år 2019 og 2020 og giver mulighed for at fastlægge de nye prioriterede emneområder for forbindelserne mellem EU og Marokko i de kommende år —
                  
               VEDTAGET DENNE HENSTILLING:
         
            Eneste artikel
            Associeringsrådet henstiller ved skriftlig procedure til, at handlingsplanen EU-Marokko om gennemførelse af den fremskredne status (2013-2017) forlænges med to år.
         
         
            Udfærdiget i Bruxelles, den 4. december 2019
            
               
                  På Associeringsrådet EU-Marokkos vegne
               
               
                  Formand
               
               N. BOURITA
            
         
         
            (1)  EFT L 70 af 18.3.2000, s. 2.